
SAVIVALDYBĖS LŪKESČIŲ RAŠTAS UŽDARAJAI AKCINEI BENDROVEI 
„ŠAKIŲ VANDENYS“


	Šiuo Savivaldybės lūkesčių raštu (toliau – Raštas) pateikiami Šakių rajono savivaldybės lūkesčiai dėl uždarosios akcinės bendrovės „Šakių vandenys“ (toliau – Bendrovė) veiklos krypčių, Bendrovei keliamų tikslų ir veiklos principų. Lūkesčiai formuluojami 4 metų laikotarpiui, tačiau pagal poreikį Raštas gali būti atnaujinamas. Raštas turėtų tapti pagrindu rengiant ir peržiūrint Bendrovės strateginį planą. Raštas nėra teisinis įpareigojimas ir yra skirtas bendradarbiavimui tarp Bendrovės ir savivaldybės administracijos skatinti.
	Šiuo Raštu savivaldybės administracija nesiekia apriboti ar be reikalo išplėsti Bendrovės ir jos valdymo organų teisių ir pareigų. Bendrovė ir jos valdymo organai pirmiausiai privalo vadovautis galiojančiais teisės aktais, Bendrovės įstatais, kitais Bendrovės akcininkų priimtais sprendimais ir prisiimti atsakomybę už priimtus sprendimus. Įgyvendindami šiuo Raštu išsakytus savivaldybės lūkesčius, Bendrovės valdymo organai privalo vadovautis protingumo, skaidrumo, efektyvumo ir racionalaus turto valdymo principais.
	Bendrovės veiklos kryptys
	Bendrovės pagrindinė veikla – požeminio vandens gavyba, jo gerinimas ir tiekimas, nuotekų surinkimas ir išvalymas. Bendrovės kita veikla – statinių ir įrenginių nuoma, inžinerinių tinklų statyba ir priežiūra, nuotekų išvežimas.
	Rajono savivaldybės tarybos 2015 m. spalio 16 d. sprendimu Nr. T-179 „Dėl uždarosios akcinės bendrovės „Šakių vandenys“ paskyrimo viešuoju geriamojo vandens tiekėju ir nuotekų tvarkytoju“ Bendrovė paskirta viešuoju geriamojo vandens tiekėju ir nuotekų tvarkytoju savivaldybės viešojo vandens tiekimo teritorijoje. Rajono savivaldybės tarybos 2015 m. gruodžio 18 d. sprendimu Nr. T-278 „Dėl uždarosios akcinės bendrovės „Šakių vandenys“ paskyrimo paviršinių nuotekų tvarkytoju“ Bendrovė paskirta paviršinių nuotekų tvarkytoju savivaldybės teritorijoje (nuo 2016 m. sausio 1 d.).
	Savivaldybės keliamas tikslas Bendrovei – savivaldybės pavestos savarankiškosios geriamojo vandens tiekimo ir nuotekų tvarkymo funkcijos vykdymas bei pelningos veiklos siekimas.
	Bendrovė, vykdydama veiklą, prisideda prie Rajono savivaldybės 2018-2024 metų strateginio plėtros plano, patvirtinto Šakių rajono savivaldybės tarybos 2018 m. lapkričio 23 d. sprendimu Nr. T-387 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018-2024 metų strateginio plėtros plano patvirtinimo“ pakeitimo ir papildymo“ (toliau – Plėtros planas), tikslo „Infrastruktūros modernizavimas ir plėtra“ ir Rajono savivaldybės 2019-2021 metų strateginio veiklos plano, patvirtinto rajono savivaldybės tarybos 2019 m. vasario 22 d. sprendimu Nr. T-65 „Dėl rajono savivaldybės 2019-2021 metų strateginio veiklos plano patvirtinimo“ (toliau – Veiklos planas), Regioninės plėtros ir bendruomeninių iniciatyvų programos (04) tikslo „Inžinerinės infrastruktūros modernizavimas“, įgyvendindama investicinius projektus „Vandens tiekimo ir nuotekų tvarkymo sistemų renovavimas ir plėtra Šakių rajone“ ir „Privačių namų prijungimas prie centralizuotos nuotekų surinkimo infrastruktūros“.
	Veiklos lūkesčiai ir vertinimas
	Atsižvelgiant į tai, kad Bendrovė vykdo savivaldybės jai pavestą funkciją, akcijų valdytojas mano, jog Bendrovė toliau turi tęsti vykdomą veiklą.
	Savivaldybei svarbių funkcijų užtikrinimas. Bendrovė turi užtikrinti jai pavestas savivaldybės savarankiškąją geriamojo vandens tiekimo ir nuotekų tvarkymo organizavimo funkciją bei paviršinių nuotekų tvarkymo funkciją. 
	Efektyvi veikla ir ilgalaikė nauda akcijų savininkui. Bendrovė turėtų siekti didinti pardavimo pajamas, mažinti savikainą ir siekti pelno. Savivaldybė tikisi, kad Bendrovės pardavimo pajamos kasmet augs 4 proc., o savikaina didės nežymiai. Taip pat savivaldybė tikisi, kad Bendrovė išlaikys kapitalo struktūros rodiklį (skolų ir nuosavo kapitalo santykis) 0,1864.
[bookmark: _GoBack]	Pažangi įmonė. Savivaldybė tikisi, kad Bendrovė, įgyvendindama Plėtros plane bei Veiklos plane numatytas priemones, plėtos, renovuos ir modernizuos vandens tiekimo ir nuotekų šalinimo infrastruktūrą bei pagerins Bendrovės įvaizdį. 
	Skaidrumas. Savivaldybė tikisi, kad Bendrovėje bus įdiegtos korupcijos prevencijos ir rizikos valdymo priemonės, o viešieji pirkimai bus atliekami vadovaujantis Lietuvos Respublikos viešųjų pirkimų įstatymo nuostatomis. Bendrovė turėtų užtikrinti, kad viešai būtų skelbiama Bendrovės veiklos strategija ar bent jau jos santrauka, veiklos ataskaitos, vadovų darbo užmokestis ir kita teisės aktais nustatyta informacija.
	Atskaitomybė
	Bendrovės vadovas iki kiekvienų metų balandžio 1 d. turi pateikti savivaldybės administracijos direktoriui metinę Bendrovės veiklos strategijos įgyvendinimo per ataskaitinį laikotarpį apžvalgą.

